CELEX: 62011CN0333
Language: el
Date: 2011-06-30 00:00:00
Title: Υπόθεση C-333/11: Αίτηση για την έκδοση προδικαστικής αποφάσεως, την οποία υπέβαλε το Hof van Cassatie (Βέλγιο) στις 30 Ιουνίου 2011 — Koninklijke Federatie van Belgische Transporteurs en Logistiek Dienstverleners (Febetra) κατά Belgische Staat

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/31
            
         Αίτηση για την έκδοση προδικαστικής αποφάσεως, την οποία υπέβαλε το Hof van Cassatie (Βέλγιο) στις 30 Ιουνίου 2011 — Koninklijke Federatie van Belgische Transporteurs en Logistiek Dienstverleners (Febetra) κατά Belgische Staat
   (Υπόθεση C-333/11)
   2011/C 269/60
   Γλώσσα διαδικασίας: η ολλανδική
   
      Αιτούν δικαστήριο
   
   Hof van Cassatie
   
      Διάδικοι στην υπόθεση της κύριας δίκης
   
   
      Αναιρεσείουσα: Koninklijke Federatie van Belgische Transporteurs en Logistiek Dienstverleners (Febetra).
   
      Αναιρεσίβλητο: Belgische Staat
   
      Προδικαστικά ερωτήματα
   
   
               1)
            
            
               Έχουν το άρθρο 37 της Συμβάσεως TIR και το άρθρο 454, παράγραφος 3, δεύτερο εδάφιο, του κανονισμού (ΕΟΚ) 2454/93 (1) της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου περί θεσπίσεως κοινοτικού τελωνειακού κώδικα, την έννοια ότι, όταν δεν υπάρχει επίσημη διαπίστωση του τόπου όπου διαπράχθηκε η παράβαση ή παρατυπία και όταν ο εγγυητής δεν έχει προσκομίσει εμπροθέσμως την απόδειξη περί του αντιθέτου, το κράτος μέλος στο οποίο διαπιστώθηκε η ύπαρξη της παραβάσεως ή παρατυπίας θεωρείται ότι είναι αυτό στο οποίο διαπράχθηκε η παράβαση ή παρατυπία, έστω και αν με βάση τον τόπο αποδοχής του δελτίου TIR και σφραγίσεως των εμπορευμάτων είναι δυνατόν, χωρίς πρόσθετη έρευνα, να εξακριβωθεί μέσω ποιου κράτους μέλους στα εξωτερικά σύνορα της Κοινότητας τα εμπορεύματα εισήχθησαν παράτυπα στην Κοινότητα;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα, έχουν τα ίδια άρθρα, σε συνδυασμό με τα άρθρα 6, παράγραφος 1, και 7, παράγραφος 1, της οδηγίας 92/12/ΕΟΚ (2) του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους καταναλώσεως, την έννοια ότι το κράτος μέλος στα εξωτερικά σύνορα της Κοινότητας, μέσω του οποίου εισήχθησαν παράτυπα τα εμπορεύματα, έχει την εξουσία να εισπράξει ειδικούς φόρους καταναλώσεως επίσης όταν τα εμπορεύματα διοχετεύθηκαν εν τω μεταξύ σε άλλο κράτος μέλος, όπου αποκαλύφθηκαν, κατασχέθηκαν και δημεύθηκαν;
            
         
      (1)  ΕΕ L 253, σ. 1.
   
      (2)  ΕΕ L 76, σ. 1.